
Girtiyek Di Girtîgeha Bajarê Sine De 
Hate Daliqandin 

Li gor rapora RMMK'ê, roja sêşem, 17.02.2009'an, 
girtiyek Kurd bi navê Rehmet Sadîqî, di girtîgeha 
bajarê Sine de hate daliqandin. 

Tê gotin ku navhatî xwendekarê zanîngeha Azadî a 
Sine û bi tawan kuştina hevalekî xwe hatibû girtin û 
malbata kesê hatîkuştî amade nebû wî efî bike. 

Partiya Demokrat ya Kurdistana îranê diweşîne 


ZÎMAN BEŞEK JÎ NASNAMEYA 
TAKEKES Û NETEWEYAN E 


► 21'ê Şibata 2009'an, Roja 
Navneteweyî a Zimanê Zikmakî bû. Bi 
vê hincetê Sekreterê Giştî yê 
UNESCO'yê peyamek da û bal 
kişande ser rewşa zimanên cîhanê. 
UNESCO ragihand ku divêt her 
civakek zimanê xwe yê dayîkê nas 
bike û bikar bîne. Ziman weke beşek 
ji nasnameya takekesî û neteweyan 
tên hesibandin û di hemû şeklên 
jiyana civakî, aborî, siyasî û çandî de, 
roleke girîng û bi bandor dilîzin. 

UNESCO'yê ragihand, di nava aliyê 
kêm 6 hezar zimanên cîhanê de, 
bêtirî 200 ziman di pêvajoya sê 
nifşên berê de ji nav çûne, 538 ziman 
di rewşeke xirab de ne û 502 ziman jî 
bi xurtî di xetera nemanê de ne. 

Peymanname û konvansyonên 
navneteweyî ên mafê mirovan mafê 
axivîn bi zimanê dayîkê û 
perwerdebûn û bikaranîn û 



Hevpeyvîn Bi Cemîl 
ran Re... 


« 


Mêrxasî Û Berxwedana 
Sê Roje Ya Şerê Ceterê... 


derbazkirin bi nifşa din, weke mafeke sereke yê jiyana hemû neteweyekê dizanin. 
îran welatek çendzimanî ye, ji bilî zimanê Farsî, hemû ziman qedexe ne. Rapora 
taybet li ser vê mijarê di Rûpela 10'an de bixwînin. 

Nûnerên Kongreya Neteweyên îrana Federal Bi 
Karbidestên Nû Ên Amerîkayê Re Civiyan 

^ Roja 18'ê Şibata 2009'an, şandeke 
Kongreya Neteweyên îrana Federal li 
Waşîngtonê, bi nûnerên dîplomatîk ên 
dewleta nû a Amerîkayê re hevdîtin 
pêk anî. 

Di vê hevdîtinê de ku di Wezareta 
Karê Derve de birêve çû, çend pirsên 
cur bi cur ên weke binpêkirina mafê 
mirovan li îranê, nemaze binpêkirina 
mafên mirovî ên kêmaniyên netewî û 
olî ketin berbas. Wan bi hûrî û 

berfirehî li ser jiyana neteweyên îranê û pirsgirêkên wan gelan yên siyasî, aborî, civakî û 
çandî axivîn û li ser pêwendiyên KNÎF û dewleta nû ya Amerîkayê jî tekez kirin. 

Di hevdîtinê de ku dîplomatên berpirsên beşên cur bi cur yên Wezareta Derve (beşa 
Rojhilata Navîn, beşa îranê, beşa Demokrasî û mafê mirovan) jî beşdar bûn, nûnerên KNÎF 
hêvî kirin ku dewleta nû li ser rewşa xirab a mafê mirovan dijkiryarên zêdetir ji xwe nîşan 
bide. 

Serokatiya şanda Kongreya Neteweyên îrana Federal li stûyê Nûnerê Partiya Demokrata 
Kurdistana îranê li Amerîka û Partiya Flevpêwendiya Demokratîk a Ehwazê bû. Berfirehiya 
raporê li ser malpera me bixwînin... 




Akinciyên Kurdistanê 
Goriyên Teqîna... 

SIYASI 


Agirî 


Rojnamevanê Kurd, Cemîl Turan, di hevpeyvîneke taybet bi Agirî re: 

“ERDOXAN DÎXWAZE HEMÛ ŞAREDARÎYÊN BAJARÊN BAKÛRÊ KURDÎSTANÊ 

BiGRE DESTÊ XWE” 

Hilbijartinên 29'ê Adara 
2009'an, TRT6, pirsa Kurd li 
Turkiyê û çend mijarên din bûn 
armanca hevpeyvîneke taybet a 
me bi nivîskar û rojnamevanê 
Kurd yê Bakûrê Kurdistanê, Cemîl 
Turan re ku nêzîk 25 salan dibe li 
Yûnanê dijî û dixebite. Me li 
Hewlêra paytexta Herêma 
Kurdistanê xwe gihand wî û piştî 
hevdîtinek kurt bi kekê Cemîl re, 
wî pirsên me bi dilfirehî bersiv 
dan... 


Hevpeyvîn: Azad Kurdî 


E z dixwazim tu xwe ji 
xwendevanên Agirî re bidî 
nasandin... 

Ez xelkê Bazîdê me, Çiyayê Agirî, Bazîd 
bajarek dîrokî ye, nêzîk Kurdistana Rojhilat 
e, li wir sala 1955'an ji dayîk bûm. Piştre 
seba xwendina zanîngehê, ez çûm bajarên 
Stenbol û Enqereyê. Heta 1974'an ez li 
Kurdistanê, Bazîdê mezin bûm û mam. Ez 
di nav malbateke welatparêz de mezin 
bûme, malbata min di hemû serhildanên 
Agirî de cî girtine. Ez ji sala 1974'an 
endamê Partiya Sosyalîst bûm. Sala 79'an 
hemû kar û xebatên siyasî qedexe bû, ji 
1980'an de, dîktatoriya Kenan Evren hat. 
Ez girtim û di zîndanê de bûm. Min pirr 
îşkence kişand. Ez mecbûr mam derketim û 
çûm Yûnanê. Ji 1974'an heta 1996'an ez 
berpirsiyarê Partiya Sosyalîst a hemû 
Yûnanê bûm. Ji sala 1996'an ve, ez 
serbixwe dixebitim. Ez karê siyasî 
berdewam dikim, di rojnameyan de kar 
dikim, malpereke min ya taybet heye û min 
4 roman jî nivîsandine. 

Kekê Cemîl, di meha Adara îsal de, 
hilbijartinên Şaredariyan li Turkiyê 
tên lidarxistin, dixwazim raya te 
bizanibim, tu çiqas wan hilbijartinan 
girîng dizanî û gelo ew Şaredariyên 
Kurdistana Bakûr ku di destê partiyên 
desthilatdar de ne/bûne, dê bikevin 
destê Kurdan? Kurd dê çawa di 
hilbijartinên îsal de ser bikevin? 

Cemîl 77 Hilbijartin ji bo Turkiyê girîng e, 
çûnkî ji aliyekê hikûmetê pirsgirêkên aborî 
heye û hemû cîhanê jî problemeke aborî 
heye. Hêdî hêdî jî kirîza aborî deriyê 
Turkiyê dikute. Ji aliyê din jî, pirsgirêkeke 
xurt û mezin li hundirê Turkiyê di navbera 
partiyên nejadperest û Kemalîst û 
Islamîstan de heye. 

Erdoxan navêre bi eşkere bêje ez 
Îslamîst im, ditirse. Hewlê dide siyasetên 
xwe li gora Ewropaya giştî darêje, lê heta 
niha nekariye norm û standardên Yekîtiya 
Ewropayê jî bicî bîne, bi taybet li ser mafê 
gelê Kurd û azadiyên demokratîk û wd... . 
Ji ber ku Ewropa herdem pirsa Kurd datîne 


pêşberî Turkiyê. Ewropî ji Turkiyê re 
dibêjin, ne mumkine ku hûn mafê 20-25 
milyon însanên Kurd nas nekin, ziman, 
kultûr, dîrok û nasnameya wî gelî hûn nas 
nekin. Turkiye divê li ser rêya demokrasiyê 
gavan bavêje. Lewra hilbijartin ji bo 
Turkiyê girîng in, ji ber ku Erdoxan dixwaze 
hemû Şaredariyên bajarên Bakûrê 
Kurdistanê bigre destê xwe, çend Şaredarî 
di destê Kurdan de ne. Vê yekê ew pirr aciz 
kirine, dixwazin bigirin. Mixabin Erdoxan li 
hemû bajarên Kurdistanê dengên herî zêde 
distîne, Kurd nikarin vê qasê bidest bixin. 
Mirov dengê hemû partiyên Kurdan serhev 
bike, 5 ji sedê nake, yanî di nav 25 milyon 
Kurdan de, ji sedê 5 zêdetir deng nade 
Kurdan. Eva tiştekî pirr nexweş û zehmet e. 
Ji bo me û partiyên Kurdan kêmasiyek 
mezin e ku nikarin dengê xelkê bidest bixin 
û baweriya wan bi xwe bînin. Pirr kêm e ku 
di nav 25 milyon Kurdan de, ev qas kêm 
dengên Kurdan hebin. 

Sedemên vê yekê çi ne? 

Cemîl 77 yek, aliyekê em bikin du beş, ji 
aliyekê zordestiya hikûmetê û partiyên 
Turkiyê, Polîs û wd, hemû perên xwe 
datînin holê, nahêlin. Ya dinê jî, baweriya 
xelkê bi partiyên Kurdan tune, bawerî 
nedane. Çima? Vê gavê Kurd yê bûne 
çendîn parçe û bi navekê nakevin nava 
hilbijartinan. Nikaribin, dixwazin, pêşniyar 
kirin, civiyan di hilbijartinên kevn û berê de, 
îsal jî rojekê civîn çêbû, qediya. Gotin sê 
partiyên kurd hene ku legal kar dikin, ji bo 
hilbijartinên îsal jî li hev civiyan, lê mixabin 
civîna wan bêencam ma. Di hilbijartina îsal 
de, partiyên Kurd bi tebahî dernakevin. Her 
kes dixwaze serbixwe dakeve hilbijartinan. 
Ji ber vê yekê^ pirraniya dengên Kurdan 
diçin bo Partiya Îslamîst a Erdoxan. 

Hûn li ser vê bawerîyê ne ku di 
hilbijartinên meha Adara 2009'an de jî 
dê piraniya Şaredarî û dengê Kurdan ji 
bo AKP û partiyên din ên Turk be? 

Cemîl 77 Pirr zehmet e ku Kurd îsal jî 
pirraniya Şaredariyên bajarên Kurdan bibin. 
Bi zehmetî dibêjim, ev min aciz dike. Ez 
dixwazim hemû Şaredarî sedî sed bikevin 
dest Kurdan. Ji bo min ne girîng e kîjan 
partî be, bila Kurd be: DTP dibe, HAK- PAR 
dibe, partiyên din dibe, kurdek serbixwe 
be, ne girîng e, tenê bila Kurd be. Bila 
Şaredariyên bajarên Kurdan nekevin destê 
partiyên Turkan, ev daxwaziya min e. 

Pêşniyarên we çi ne? Çi divê bihê 
kirin? 

Cemîl 77 Me Kurdan siyasetek di jiyana 
xwe da daye ber xwe, em dibêjin, em dê 
welatê xwe azad bikin, dema ku rihetî ye, 
em dirûnin, em naxwazin tebayî hev kar û 
siyasetê bikin. Dema hilbijartin mehek 
maye, tu dibêjî were em bi hev re kar bikin. 
Tu nikarî. Dem hindik e. Di vê dema kin û 



kurt de jî her kes polîtîka li dijî hev bikar 
tîne. Partiyên Kurdan li batî ku partiyên 
Turk rexne bikin, li dijî hev kar dikin, kêmtir 
dijberên xwe rexne dikin. Tu nikarî siyaseta 
xwe li ser rexnekirina partiyeke dinê çê bikî. 
Ev tiştekî nebaş e. Rexne jî dibe, lê ne wisa 
be ku hebûna min bi rexenkirina te be. Bila 
partiyên kurd bicivin û bifikirin ku ji bo 
berjewendiyên Kudan divê çi bikin. 

Mixabin bajarên Kurdistanê di destê 
Îslamîstan de ne. Ev yek kêmasî û xetereke 
mezin e. Ji bo hilbijartina berê ya 
Parlamentoyê jî kurdan tenê 23 kursî bidest 
xistin, yên din ji bo AKP daketin 
Parlamentoyê. Heke em Kurd yek bin û 
yekîtiya me hebe, em dikarin ji bo 
hilbijartina tê ya Parlamentoyê nêzîk 250 
Parlamenterên Kurd bişînin. Bi vê qasa 
Parlamenteran serhildan dibe. Dema Leyla 
Zana rabû û bi Kurdî axivî, ew ji Parlemanê 
avêtin û xistin zîndanê, niha heke 250 
Parlamenter rabin bi Kurdî bêjin û biaxivin, 
kî dikare wan bixe girtîgehê. Hebek dikare 
bihê şikandin, lê hejmareke zaf nikare bê 
şikandin. Me 25 milyon Kurdan, 25 
Parlamenter tu ninin. 

Kekê Cemîl, TRT6 destpêka sala 
2009'an dest bi weşanê kir, derheq 
TRT6'ê gellek nîqaş çê bûn. Tu vê 
gava dewleta Turk çawa dinirxînî û 
naveroka bernameyên wê kanalê 
çawa dibînî? 

Cemîl 77 Di destpêkê de hin alî û partî li 
dijî TRT6'ê derektin, gotin dê siyaseta 
dewletê rabigehîne, bas bike, eva 2 meh 
derbaz bûye, li dijî Kurdan çi tiştek 
negotiye. Di warên çandî, dîrokî, hunerî û 
kultûrî de, programên pirr xwe hene. TRT 6 
gavek biçûk ji mafên neteweyî ên kurda 
ye, lê paşdekişaneke mezin siyasetekê bû 
ku dewleta Turkiyê zêdetirî 80 salan bû 
dimeşand. Ji aliyê din, seba ziman TRT6 
pirr girîng e. Niha jî li Bakûrê Kurdistanê 
dema siyasetvan jî diaxivin, piştî 4 peyvan, 
bêjeya pêncê Turkî ye. Em dikarin wê 
kêmasiyê ji ortê rakin. Ziman bi dayîk 

derbas dibe, dayikên belengaz, ne 
xwendewar in, Kurdî nizanin, Kurdiya 
ku dizanin ne zanistî ye. Kurdiya 
rojnamevanî, nivîskî û zanistî tişteke 
dinê ye, ya dayîk û pîrika min tişteke 
dinê ye. Ji ber pirsê siyasî û aborî 
çend milyon kurd mecbûr man 
derkevin Stenbol, Enqere, Îzmîr û 
bajarên din ên Turkiyê. Di nava wan 
bajaran de bi mecbûr man û asîmîle 
bûn, zimanê xwe ji bîr kirin, ji ber 
qedexebûna zimanê Kurdî, xelk 
mecbûr ma bi zimanê serdest 
bixwîne. TRTR ji bo parastina ziman 
gavek baş dibe. Lê kes jî nikare 
bibêje sibê dikûmet TRT6 nake 
meydana propagandaya xwe. 

Zêdetirî 20 salan dibe tu li 
Ewropayê dijî, Turkiye gellek 
hewlan dide ku tevlî YE bibe, 
hûn astengiyên hember Turkiyê 
bona endambûna di YE de çawa 
destnîşan dikin? 

Cemîl T: Gellek pirsgirêk û 
astengên Turkiyê hene ku dakeve 
Yekîtiya Ewropayê. Qerarên 
Kopenhagê astengek mezin e, li gor 
wê, ji Turkiyê tê xwastin ku divê tu 
heqê gelan nas bikî, lê heta niha 
Turkiye dibêje neteweyek li Turkiyê 
heye, ew jî Turk e, Kurd, Ermenî, 
Yûnanî, Ereb, Çerkes û Gurcî tune, 
hemû Turk in. Qebûlkirina vê yekê ji 
Turkiyê pirr zehmet e. 

Divêt Turkiye ji bo demokrasiyê 
gavan bavêje, di nava Turkiyê de 
mirovên siyasî di nava girtîgehan 
derkevin û mafê mirovan bi tevahî bê 
parastin, îşkence tune be. YE dibêje 
tolerans li Turkiyê sifr e, qet tolerans 
tune. Binêre, li Atînayê, Polîs ciwank 
kuşt, mehekê hemû kes derket ber 
derî, bi hezaran dikan û bank têk dan 
û şewitandin. Çima? Gotin heqê Polîs 
tune ku tu kesî bikuje. Gerek ew 
Polîs bê girtin. 

Hikûmetê nexwast Polîsê han 
bigre, sistî kir, milet serhildan kir. Her 
kesî dît ku li Atenayê çi çêbû. Ev 
nebaş e, lê milet zilmê qebûl nake, 
tiştek li dijî mafê mirovahiyê bin, 
nahê pejirandin. 

Ji bo vê yekê asteng û pirsgirêkên 
mezin pêşberî Turkiyê ne. Tenê ne 
pirsa Kurda ye, mesela Qubrisê û 
çend pirsgirêkên navçeyî û 
navneteweyî ên Turkiyê jî hene, 
Turkiye heta vê gavê Qubrisê qebûl 
nake, di halekê de ye ku Qubris di 
nav YE de ye. Gellek qanûnê Turkiyê 
hene divê bihên guhartin û li gor 
normên Ewropaya giştî çê bikin. 

Obama karî di hilbijartînên 
Amerîkayê de ser keve, bi dîtina 
we, hilbijartina wî dê çi 
bandorek li ser pirsa Kurd bi 
giştî hebe? 

Cemîl T: Hatina Obama ji pirr 
aliyan ve nû û balkêş bû. Obama 


nikare her tiştî bike, her tişt li ser 
bingeha berjewendiyan e, vêc û 
berjewendiya Amerîkayê li kîderê ye, 
Obama mecbûr e wisa polîtîkan çê 
bike. 

Bi raya min siyaseta "Bush", 
dewleta îranê û Ehmedînejad xurt 
kir, çi qasî digot ez dê êrîşê bikim, 
Ehmedînejad xelk û hêzên xwe 
zêdetir amade û komî ser hev dikir. 
Niha ku Obama dibêje ez li îranê 
lênaxim, ez dixwazim demokrasiyê çê 
bikim û bi îranê re gotûbêjê bikim. 
Ehmedînejad pirsgirêkên hundirê 
îranê derxistibû derve, ji xelkê xwe 
re digotin, kar tune, hûn birçî ne û 
wd... tenê dijmin heye, divê em li 
dijmin bifikirin. 

Bi sedan milyon Dolar diravê îranê 
didin roket û mûşek, tank, helîkopter 
û alavên din ên şer, dibêjin ji ber ku 
Amerîka tê û dê êrîşê bike, dijmin tê, 
Şeytan tê! Lê heke ev yek nebe, ez 
bawer dikim demokrasî dê zûtir di 
îranê de xurt û cihgir bibe. 

Ji bo parçeyên din ên Kurdistanê jî 
mirov nikare bêje ku Obama dê tiştek 
zûtir çê bike û biafirîne û rewşa 
Kurdan bigeherîne. Kurd nabe li 
benda Amerîka, Ewropa û dewletên 
din bibin ku werin û azadiyê pêşkêşî 
Kurdan bikin, divê Kurd bi xwe 
berxwe bidin. Me tenê piştgiriya wan 
pêwîst e. 

Hûn pêşeroja pirsa Kurd li 
Bakûrê Kurdistanê çawa dibînin? 

Cemîl T: Li Bakûrê Kurdistanê roj 
bi roj Kurd pêşde diçîî^û xurt dibin, 
rojên xwşik nêzîk in. Kurd li dîrok, 
ziman, çand û kultûra xwe xwedî 
derdikeve û seha neteweyî bi xurtî 
pêşde diçe. Hesta Kurdperweriyê xurt 
dibe. 

Di beşên din de jî pêşketin tên 
dîtin. Rehmetî Dr. Qasimlo digot, 
azadî û rizgariya Kurdistana Turkiyê ji 
bo Kurdan pirr girîng e, ji ber ku 
parçeyê herî mezin e û di her warî de 
girîng e ku kurd li Turkiyê bi azadî û 
mafê xwe yê netewî şa bibin. 
Çarenivîsa hemû Kurdan bi hev re 
girêdayî ye. 

Kurdan hewceyî bi yekîtî, hevgirtin 
û hevxebatiyê heye. 


Kekê Cemîl, spas ku te dema 
xwe da vê hevpeyvîna me, 
gotina te ya dawiyê ji bo 
xwendevanên Agirî, kerem 
bike... 

Cemîl T: Spasiya we dikim, ez 
hergav Agirî li ser înternetê dixwînim, 
ji ber ku latînî ye.... Serkevtinê ji bo 
we û xebata Agirî dixwazim. 


Mafê Mirovan 


Nivîsîn: Peter R. Baehr 
Wergeran: Mecîd Heqî 

Rola Mafê Mirovan Di 
Siyaseta Dereve De 

afê mirovan ji aliyê Neteweyên YekgirtîTNY) 
wek helwêstek li dijî cinayetên nemirovane yên 
Nasyonal Sosyalîstên Almaniya di salên 1933 û 
1945'an de bi belgeyên YN re hatin zêdekirin. 

îşkence û kuştina zêdeyî 6 milyonan Cihû, Romî, 
Homoseksûal û rikeberên siyasî berfirehtirîn cinayetên 
dijî mafê bingehîn ên mirovaniyê di serdema modern de 
bûn. Pêvajoyên wek "jînosayd" û "cinayet li dijî 
mirovaniyê" bi awayê cudanebûyî bi wê serdema dîroka 
cîhanê hatine girêdan. 

Carnameya Gerdûnî ya Mafê Mirovan lîsta mafên herî 
giring ên mirovan ji xwe digire. Deklasyona han van 
mafên xwarê ji xwe digire: 

-mafê jiyan, azadî û tenahiya takekes ( benda 3); 
-qedexekirina koletiyê (benda 4); 

-qedexekirina îşkencê (benda 5); 

-qedexekirina girtinên xweser û zalimane, desteserkirin 
an dûrxistinê (benda 9); 

-mafê dadgeha adilane (benda 10); 

-mafê serbestiya rêxistinan (benda 13); 

-mafê xwedîtiya darayiyê (benda 17); 

-mafê serbestiya raman, hizirkirinê, wijdan û ol (benda 
18); 

-mafê serbestiya hizr û gotin (raderbirrîn) (benda 19); 
-mafê serbestiya civîn û rêxistinan (benda 20); 

-mafê beşdarî di dewleta welatê xwe de (benda 21). 
Carnameya Gerdûnî ya Mafê Mirovan her wisa hin 
mafên giring ên civakî û aborî ji li xwe girtiye: 

-mafê karkirin (benda 23); 

-mafê bidestxistin û bilindkirina asta jiyana mirovan, 
wek xwarin, cil û berg, xanî û tendurustiyê (benda 25); 
-mafê xwendin û perwerdebûnê (benda 26). 

-Mafê çandî û mafê beşdarîkirin di jiyana çandî ya 
civaka xwe de, ji bo parvekirin di pêşkevtinên zanistî û 
mafê exlaqî û maddeyî yê xwedîtiya destkevtên zanistî, 
edebî an hunerî yên takekesan de (benda 27). 

Ew mafane di du peymanên navnetewî de hatine 
cîkirin ku di civîna sala 1966'an de hatine pejirandin: 
Carameya Navnetewî ya Mafên Sivîl û Siyasî û 
Carnameya Navnetewî ya Mafên Aborî, Civakî û Çandî. 
Cudahiya wan digel Carnameya Gerdûnî ya Mafê 
Mirovan di vê çendê de ye ku di wan peymannamane 
de mafê daxwaza penaberî, mafê şarovendî û mafê 
xwedîtiyê nehatiye. Carnameya Mafên Sivîl û Siyasî wê 
yekê bi Carnameya Cîhanî zêde dike, ku hemû ew 
mirovên ku mafê serbestiya wan hatiye zevtkirin, diviya 
bi awayekî mirovanî bi wan re liv û reftar bê kirin û 
hurmeta mirovaniya wan bê parastin û kesek din nabe 
bê cezakirin ji ber karekê ku ew kes pê hatiye mehkûm 
û cezakirin. Di benda 1 a herdu peymannameyan de bi 
awayekî vekirî mafê diyarîkirina çarenivîsa gelan bas 
dikin. Ew peymanamene gellek ji Carnameya Gerdûnî ya 
Mafê Mirovan berfirehtir hatine şirovekirin û hejmarek 
sînor di wan de hene. Herdu di sala 1976'an de ketin 
rojevê. Konvansiyona mafên Sivîl û Siyasî (havîna 1993) 
ji aliyê 120 dewletan hatiye wajokirin. Konvansiyona 
mafên Aborî, Civakî û Çandî jî ji aliyê 119 welatan hatiye 
wajokirin. 

RONI 

Quncikek ji bo şiroveya bûyer û babetan ji xwendevanên ”Agirî” re 


Ebdullah Hicab 


Ji Şoreşê Ve Ber Bi Şevreşê (2) 



K oma ku li ser navê "Cemiyetê 
Heyethayê Muitelifê Îslamî" Civata 
Şandên Hevbend yên Îslamî kar 

dikir, bi piştgiriya ayetullah Xumeynî, di 
demek kin de piştî tevçûna rêjîma Şah karî 
rengê xwe biguhere û organên desthilatê yek 
bi yek bigre destê xwe. Hîmên rêjîma nû di 
mehên yekê yên piştî hilweşîna rêjîma Şah de 
hat danîn. Melayên ku bi felsefeya Wilayetê 
Feqîh û bi diruşmên ku roj bi roj pitir rengê 
îdeolojî bi xwe ve digirtin, meydan ji reqîbên 
xwe re teng dikirin, ji destpêka jiyana xwe ve 
metoda Nazîstên Alman bi kar anîn. 

Weke Adolf Hîtler, Ayetullah Xumeynî jî 13 
sal ji bo pêşvebirin û amadekirina felsefeya 
xwe ya siyasî kar kir. Partiya Nasiyonal 
Sosyalîst a Karkerî ya Alman (NSDAP) ku 
weke partiya Nazî tê naskirin, ji sala 1920 ve 
heya 1933'an kar kir ku bingeha felsefî û 
îdeoloji ya desthilata xwe bi hêz bike. 
Xumeynî salên navbera 1965- 1978 ji bo ve 
yekê bi kar anîn. Hîtler bi pirtûka "Mien 

Kampf", şer an têkoşîna min û Ayetullah 

Xumeynî bi " Wiiayetê Feqîiî' bingeha rêjîmên 
îdeolojîk danîn. NSDAP bi riya hilbijartina legal 
û bi dengê gelê Almanya sala 1933'an hate 
ser kar. Cemiyeta Heyetên Muitelife piştî 
tevçûna rêjîma Şah, derbasî jiyana partîtiyê 
bû û dema ku li ser navê Hizba Komara Îslamî 
xebata xwe meşand, bi riya refrandomê 

pêgeha xwe ya siyasî xurt kir. Komara nû di 
serî de sîstema Îslamî û li pey re jî Yasaya 
Bingehîn a nû bi dengê xelkê dane 

rûniştandin. Her du beşên pilana 
desthilatdarên nû qedera îranê ber bi 
tarîbûnê ve birin. 

Rêjîma nû, metodên Naziyan bi tenê di 
warê şêweya bidestgirtina desthilatê de 
nehîşt. Mîna rêjîma Nazî, Komara Îslamî jî di 
serî de ewên ne weke xwe difikirîn, ji hev 
cuda kirin û her car yek ji wan kire armanc. 
Kurd bûne qurbaniyên yekê, çawa ku li Alman 
Cihû bûn armanca yekem ya êrîşan. Li pey re 
Mucahidîn, Çirîkên Fedayî, hêzên din yên çep, 
Partiya Tûde û di pey re jî Lîberalên 
hevpeymanên rêjîmê, heya ku di dawiyê de 
desthilatdarên Komara Îslamî destê xwe 
avêtin qirka hevpeymanên xwe yên pirr nêzîk 
jî. Li Almaniya Kommunîst, Sosyalîst, Lîberal û 
li dawiyê jî hevpeymanên Nazîstan, di salên 
navbera 1933-1939'an de ketibûn ber êrîşê. 
Dema rêjîma Komara Îslamî bi yekcarî çengên 
xwe li qirka gelên îranê şidand û hemû alî û 
komên di şoreşê de beşdar, ji destkevt û 
desthilatê dûr xistin, êdî vegeriya ser kesên 
ku weke zarokên şoreşê dihatin hesibandin, lê 
daxwaz dikirin parek ji destketan bi dest wan 
jî bikeve. 

Jiyana siyasî ya Komara Îslamî, bi tev li 
heyva navbera Rêbendana sala 1357 (1979) 
dest pê kir, lê bi şerê sala 1980'an re derbazî 


qonaxa çarenûssaz bû. Siloganên zêdexwaz ên 
Xumeynî, kêrî pilana stratêjîk ya Seddam 
Huseyn hahn û li payîza sala 1988ê, artêşa 
îraqê êrîşî îranê kir. Ji wê demê ve heta bi dawî 
hatina şer li sala 1988'an,J<omara Îslamî hemû 
hêvî û daxwaziyên gelên îranê, bi hêceta şerê 
bi dijminê dereke re bin pê kirin. Li Kurdistanê 
rewşa awarte jiyana xelkê medenî hê dijwartir 
kiribû. Di heman demê de şerek berfireh li bin 
siya şerê bi îraqê re li dijî gelê Kurd dihate 
meşandin. Bi dawî hatina şer li sala 1988 û 
mirina Xumeynî li sala 1989 re, hêzek nû di 
nava civakê de peyda bû ku bi regek nîv eşkere 
daxwazên siyasî li hember rêjîmê bilind kir. 
Hevdem digel wê pêngava bi cesaret ku bawerî 
da azadîxwazan, bêbaweriya bi rêjîmê re di 
nava komên xelkê de jî bi hêz bû. Digel wê 
pêvajoyê, beşek ji karbidestan jî bera xwe ji 
rêjîmê zivirandin û hêdî hêdî xwe ji desthilata 
Komara Îslamî dûr xistin. Tevgerek nû ya 
guhertinxwaz serî hilda, lê tevgerê nekarî bi 
awayekî berbiçav li hember rêjîmê bisekine. 
Berxwedana nû zû reng û rêbaza xwe guherî û 
bi şeklê tevgerek rewşenbîrî hate meydanê. 

Di hember tevgera nû de, 2 karbidestên here 
sereke yên rêjîmê, Haşimî Refsencanî û rêberê 
nû Elî Xameneyî mijara avedaniyê anîn rojevê. 
Siloganên dema şer ciyê xwe dan dirûşmên 
avedaniyê. Lê pilana nû ya rêjîmê bi tenê kêrî 
kartelên xurt ên girêdayî bi sîstemê hat. 7 
kartêlan ku bi navê bunyadên cudareng kar 
dikirin, hemû aboriya îranê girtin bin hingilê 
xwe. Aboriya welat ku %80 bi dahata 
petrol/neftê re girêdayî ye, bi dirûşmên nû 
nehat guhertin. Berevajî, weke dihate 
texmînkirin, %80 dewlemendiya îranê kete 
destê %10 xelkê û bi tenê %20 dewlemendiya 
welat di destê %90 xelkê xizan û hejar de ma. 
Di nava qada dewlemend de, Haşimî 
Refsencanî, kurê Elî Xameneyî, Mihemedsadiq 
Mehsûlî, Muhsin Refîqdûst û gellek kesên din 
yên ku wê demê di desthilatê de bûn, aboriya 
welat kontrol dikirin. Beşa bermayî ji siyaset û 
pirojeyên aborî kete destê Bunyad an weqfên 
mezin ên aborî, ku tê texmînkirin, hêj nêz %50 
dewlemendiya welat di destê wan de ye. Di 
nava 7 Bunyadên xurt de, tê payîn ku 5 ji wan 
desthilata herî xurt ya aborî zevt kiribin: 
Bunyadê Mustazafîn û Canbazan; Astanêyê 
Qudsê Rezewî; Şehîd; îmdadê îmam Xumeynî 
û 15ê Xurdad. Hemû ev bunyad bi awayekî 
rasterast girêdayî bîroya serokê olî ne û dikarin 
maliyat û hisabê nedin dewletê. Di warê siyasî 
de jî teror, komkujiya li girtîgehan, girtin û 
bêdengkirina dengên dijber bi tundî hate 
meşandin. Lewma Refsencanî û pilanên wî êdî 
di nava xelkê û heta di nava alîgirên rêjîmê de 
jî tu bawerî û hurmet nema. Dema dirûşma 
avedankirinê rengê xwe ji dest da, êdî Komara 
Îslamî kete tirsa hindê ku neke ji ber bê 
baweriya xelkê, dijberiya bi sîstemê re bikeve 
şeklê rêxistinî û bibe tehlîkeyek ji bo desthilatê. 


Lewma vê carê dirûşma Serrastkirin an 
Reformîstiyê anîn rojevê û Xatemî bû 
alahilgirê dirûşma nû. 

Di wê demê de êdî dijberiya bi sîstemê re 
ketibû rojeva welêt. Partiyên siyasî, eger bi 
derfetên kêm û meydanek berteng be jî, lê 
serî hildabûn û tevgera guhertinxwaz bi 
hêviya ku Xatemî ji bo guhertinan rê veke, 
piştgirî dan wî. Digel kes û hêzên 
guhertinxwaz, nivşa nû ya ku li pey şoreşa 
1979'an re tevlî jiyana siyasî bibû û li şerê bi 
îraqê re keda herî mezin dabû, xwe amade 
didît berhema têkoşîna xwe ya nêz 20 salan di 
desthilatê de bibîne. Pêşengên wê grûpê jî 
tevlî tevgera guhertinxwaz bûn, û wan hêvî 
dikirin ku Xatemî derfetê bide wan daku beşek 
ji daxwazên siyasî yên wan bên bicîanîn. 

Lê dema tevgerê hêz û qaweta xwe nîşan 
da, rêjîmê dubare rûyê xwe yê serkutker 
nîşan da û metodên Nazîstan ji bo 
tesfiyekirina dijberên xwe bi kar anîn. Serkuta 
li zanîngehan û girtin û kuştina dijberan 
dubare kete rojevê û Xatemî jî di demek kin 
de reng û rûyê xwe ji dest da. Êdî hêviya ku 
tevgerên hundir bikaribin rêjîm an siyaseta wê 
biguherin nema. Maskeya Xatemî ji rûyê 
rêjîma Komara Îslamî ket û silogana 
sererastkirinê jî ji modeyê ket. Digel ku 
tevgera jeformîst hate serkutkirin, lê dîsan 
Komara Îslamî kete tirsa hindê neke tevgerên 
nû bawerî û hêz dabin civakê ku bi awayek 
sîstematîk ji bo guhertinan bikeve nava 
tevgerê, lewma dubare rêjîmê rûyê xwe yê 
hişk û alîgirê tundutîjiyê nîşan da. Danepêş ya 
Pasdarek mîna Mehmûd Ehmedînijad mînaka 
herî xurt ya vê nêzîkbûnê bû. Ehmedînijad di 
hilbijartina serokkomariyê de dengê yekê anî. 
Digel ku serokkomar berî ku bikeve ber 
dengdana xelkê, ji aliyê rêberê olî û Konseya 
Parêzvan ve tê diyarkirin, lê dîsan dengên ji 
Ehmedînijad re hatin dan, nîşan dan tu 
bawerjya xelkê bi guhertinan bi riya reforman 
re li îranê nîne. Niha, 30 sal paş tevçûna 
rêjîma Şah, tê meraqkirin ka gelo xelkê îranê 
çi bi dest xistin Şoreşa ku dihat hêvîkirin rê ji 
bo demkorasî û avedaniya welat veke, bû bela 
serê îranê. Ji rewşa siyasî hê kaviltir, rewşa 
jiyana xelkê ye. Li gor serhejmariyên rêjîmê bi 
xwe, 1,2 milyon kes li îranê madeyên hişber 
bi kar tînin. Hejmara serrast bi kinî sê hindî 
hejmarên fermî yên rejîmê ye. Rêjeya 
bêkariyê tê payîn ku di demek kin de ji %24 
derbas bibe. Pitir ji 15 milyon kes li îranê li 
bin hêla hejariyê re dijîn. Nexweşiya AIDS her 
roj qurbaniyan digre. Jiyana civakî têk çûye. 
Ol, bawerî, ziman, kultûr û baweriya hemû 
ewên li gor felsefeya Wilayetê Feqîh tev 
nagerin, tê serkutkirin. Jin ji jiyanê hatiye 
bêparhiştin û gelên îranê ji hemû mafên 
siyasî, civakî û kultûrî bêpar in. Di heman 
demê de îran bûye xwanuxwê ji bo terorîst û 
tundajoyan. Dom di rûpela 6'an de... 

Mêrxasî û berxwedana sê roje ya şerê Ceterê 


Gelî Hevalan ! Eger Hûn Çûn, Min Cî Nehêlin! 


Beşa 4 



Silêman Keleşî 

Her çawa di beşa sêyem 
de hate diyarkirin, hêzên 
Pêşmerge piştî du rojan 
şer li ser rêya bajarê 
Selmas, Urmiye - Tehran 


û gundê Berdiyanê, karîn derbeyên mezin û 
giran ên aborî li dijmin bixin û her wisa 
kuştina û birîndar û êxsîrkirina bêtirî dehan 
kes ji hêzên şerker ên dijmin lê ket. Di wan 
du rojên şer de dehan çekên cur be cur û 
alavên eskerî ketne destê parêzvanên 
Kurdistanê. 

Belê hêzên me piştî wan hemû 
berxwedan û mêrxasiyên ku di wan du 
rojên derbazbûyî de li wê herêma ser bi 
bajarê Selmasê kiribûn, dixwastin wek usûl 
û azîneke şerê partîzanî ji cihên şer dûr 
bikevin, heta şerekî dinê ser wan de nehê 
sepandin, ji ber vê hindê Pêşmergan 
dixwast heta îmkan hebe ew meydan û 
wextê şer diyarî bikin, lê dijmin jî hewla 
xwe dida ku wî şerî bi Pêşmergan re 
bisepîne, tehmîl bike, dijmin ewa bi derfet 
û firsendeke mezin dizanî ku du roj û şev e 
hêzên Pêşmerge şer dikin, niha şehîd û 
birîndar zaf hene, dibe fîşekên wan kêm 
mabin, (ew qisane yê wan kesan bûn ku di 
gundê Berdiyanê de bi destê parêzvanên 
Kurdistanê hatibûne êxsîrkirin, bo hevalan 
digotin) her ji ber vê yekê bû ku dijmin 
hemû ciyan amadebûn ragihandibû ku divê 
hemû rêyan li wan Kadro û Pêşmergan 
PDKÎ bigrin û nehêlin xilas bin û wek 
ravçiyan wan rav bike, çi bi kuştî be yan jî 
bi êxsîrî. 

Dijmin bona gihîştin bi wê armancê ew 
hemû hêz û qaweta xwe kom kiribû û bi 
kuştin dida ku wê hêza Pêşmerge tune bike 
û ji nav bibe, lê xewn û xeyalên wan gellek 
pûç û dûr ji heqîqetê bûn, ku bikarin wê 
yekê bi serê Pêşmergên Kurdistanê bînin. 
(her di dema vê nivîsînê de, mêrxasiyeke 
dîrokî ya berxwedana çend Kurdên wê 
herêmê hate bîra min, heyfe ku ez ji bo we 
xwendevanên hêja nenivîsim, renge bê 
hencet jî nebe, ew jî ewa ye: Di Sa/a 
1905'an de, dema ku Muzeferdîn Şahê 
Qacar, Şahê îranê bû, birayê Simkoyê 
Şikak yê mezin, Cewer Axa bi qewiê 
Quranê ser hindek mese/ên girêdayî bi Kuro 
û Kurdistanê ve wek mêvan vexwande bo 
bajarê Tewrêzê û bi îxanetê û fê/an 
mêvanên di/saf ên xwe şehîd kirin, /ê heft 
kes çekdar dige/ CewerAxa bûne, du kes ji 
wan dige/ wî şehîd dibin, û ew pênc kesên 
din ku dimînin, pirr çe/engane û mêrxasane 
di nava koşk û serayên wan bi nebe/edî h 
dijî wan hemû hêzên îranê şer dikin û 
gellek hêzên wan dikujin û bi saxî û 
si/ametî xwe^ digijîne herêmên Bakûrê 
Kurdistana îranê). îca eger wan ew 
destana zanîbana, ku nekarîn pêşiya 5 
mêrxasan di nava koşk û serayên xwe de 
bigrin û wan bikujin, dê çawa bikarin pêşiya 
wan hemû mêrxasên Kurda li himbêza gel 


û di nav dilê çiya û deşt û newalên 
Kurdistanê de bigrin yan jî bikujin. Renge 
gellek caran dijmin karîbe bi fend, fêl û 
pîlanênbê exlaqê derbane li rêberên Kurd û 
Kurdan bixin, lê çi wextan nekariye 
rasterast li hember mêrxasî û berxwedan û 
cangorîtiya Kurdan de serketinê bi destve 
bîne. 

Hêza me bo bêhnvedan û xwe dûrkirin li 
şer, deşt û dolên herêma Somayê dibirrîn, 
ji bo ku şeva 15 li ser 16.10.1363 (1984) 
xwe bigijînin gundê Ceterê. 

Divê bête gotin ku gundê Ceterê dikeve 
ser sînorê navçeya Enzelê û Somayê, û 
digel wan gundên her du devera jî cîran e, 
gundê Mîrava, Mîngol, Êngîce li herêma 
Somayê û gundên Mehmûdan, Hacîbayrem 
û Qehremanê ji navça Enzelê. 

Gundê Ceterê ji aliyê başûr pala xwe dide 
hûre milikên ku her du herêmên navhatî ji 
hev vediqetîne, lê her sê aliyên din ên gund 
deşt û rastayî ye, tenê hindek hûre dolikên 
piçûk û golmekên bin gund hene. 

Dema ku hêzên me gihîştin gund, bi lez 
di nava malan de parve bûn û piştî danîna 
çend nobedaram bona parastinê di nava 
gund de, her wisa şandina çend hevalên 
lika me bo kontrolkirina serê wan hûre 
milikên ku zal bûn bi ser gundan hatne 
şandin, ku navê wan çend kesan wiha ye: 
Dêwane Ebdullahî, ku niha li welatê 
Fînlandê dimîne, L. H, Heyder Aqazade û 
Mewlûd Ebdullahî, hewce ye bê gotin 
hevalê Mewlûd her di wî şerî de Şehîd bû û 
Heyder Aqazade jî şeva piştî girtina binkeya 
leşkerî ya gundê Zengekan di herêma 
Kinarberoj di boseyeke dijmin de li nêzîk 
gundê Golegeniyê di havîna sala 1365'an 
de hate Şehîdkirin). 

Piştî şandina wê tîmê û danîna 
nobedaran li dewra gund, heval ketin 
bêhnvedanê, ez dizanim ku piştî çend 
demjimêran bêhnvedanê, derê mala ku em 
têde bûn, kutan û gotin: rabin! êrîşeke 
mezin ji bo gund tê! Dema ku em li malê 
derketin, mirov dikarî karwanê dûr û dirêj 


yê otombîlên leşkerê dijmin li ser cada 
Somayê bo Selman û Urmiyê bibîne, 
derdora demjimêr 9.30 heta 10'ê sibê bû 
ku dijmin bera leşkerê xwe ku bi hemû çek 
û sîlahên qurs û alavên şer da gundê 
Ceterê ku Pêşmergên PDKÎ lê bûn. 

Belê dema em xatircem bûn ku hêzên 
dijmin hêdî hêdî ber bi aliyê gund tên, 
fermanderên eskerî ketin rêxistina hevalan 
û ji bo hêzên Pêşmerge cî diyarî kirin, 
fermanderê hêza me Mela Xalid Baqî û 
cîgirê wî Haşim Îbrahîmî ferman dane lika 
me ku hewce ye her çi zûtir hêzeke zaftir 
bo ser wan cihên bilind bihê şandin, ji ber 
ku çend hevalên me her li şevê lê bûn, heta 
wan ciyên stratêjîk xurt û bi hêz bikin, ew 
ser milik bo me heyatî bûn. Em wisa 
difikirîn ku renge hêzên dijmin ji aliyê 
herêma Enzelê ve jî êrîş bikin ser 

Pêşmergan û yek carî bêxin di nava 

dorpêça xwe de, lewra me çend kes 

destnîşan kirin ku berî destpêkirina şer, 
xwe bigihijînin bal wan hevalên ser mil. 
Navê wan hevalan jî ev bûn: Behram 
Azadfer, M Mecîd Nûrî, Mihemedsalih 
Şahînzade, hevalên dinê jî A. P, û Tofîq 
Bawanî bû ku di nîva rê de şehîd bû, û 
xêncî Behram Azadfer ew hevalên dinê 
nekarîn ber top û mûşekbarana dijmin 
herin û vergeriyan nav gund, lê şehîd 

Behran di bin wî agirê tund yê dijmin de, 
karî bi birîndariyeke sivik xwe bigehîne 
hevalan. Renge hevalên din jî hebin, lê bîra 
min nemabin. (Behram Azadfer, kesek 
Azerîziman bû, gellek zehmet û fidakarî di 
nava refên PDKÎ de kişandiye, ew Kadr û 
Fermaderekî pirr zana û /êhatî bû, geiiek 
Pêşmergên nexwandewar di wê zirûfa 
dijwar ya xebata çekdarî de ji Behram fên 
xwendin û nivîsînê bûn, dema ku Behram 
dixwest wek penaber derkeve dereveyi 
welêt, di Ankara paytexta Turkiyê de, bi 
destê terorîstên Komara Îslamî hate 
şehîdkirin). 

Divêt bê gotin, dema ku berpirsên siyasî 
û eskerî ji bo şerekî qurs û giran, ketin liv û 

tevger û rêxistina hevalên Kadr û 
Pêşmerge di nava gund û derdora 
wê, her di wê demê de ku Kadr û 
Pêşmerge ketin liv û tevgerên xwe 
amadekirinê, û ew hevalên ku 
dixwastin ber bi wan ciyên zal bi ser 
gund de biçin û li gund derkevin, 
dijmin bi hemû hêz û qaweta xwe ew 
heval û derdorên gund bi top û 
qumpare, katyûşa û çekên dûrhavêj 
da ber êrîşê, ku ew desta Pêşmerge 
negihîjin ser wan girikan. Ew yekemîn 
liv û hereketa dijimin bû ku nehêle 
kes li gund derkeve û şer pan û 
berfirehtir bikin. 

Her wekî li jor jî hate gotin, dijmin 
bi derketina wê desta Pêşmergan 
dest bi top û katyûşabaranek gellek 
tund kir, ku nehêle ew çend hevalên 
me bigehin wî ciyê ku ji wan re hatibû 
diyarîkirin. 

Hêzên dijmin ji aliyekê topbaran 
dikir û ji aliyekî din ve jî hêzên 
peyarew ên xwe li gund ji bo 
dorpêçkirina Pêşmergan nêzîk dikir, 
dijmin di şerê wan du rojên 
derbazbûyî de gellek derbên mezin û 
qurs ji destê Pêşmergan di wan 
herêmên hesas û bi qewilê wan 
hatîpaksazîkirî ji hêzên PDKÎ 
xwaribûn, ji ber wê yekê, hêzên 
Komara Îslamî di nava xelkê û bal 
fermanderên xwe serşor û şermezar 
bibûn, ku ew hemû derbe ji destê 
Pêşmerga xwarine, heta niha jî 
nekarîne derbeyan li Pêşmergan 
bixin, bi hemû awayekê hewil didan 
ku wê yekê cibran bikin. Ewa bû ku li 
hemû îmkanatên xwe yên şer bona 
wê armancê mifah wergirtin ku 
anîbûn qada şer. Divê bê xuyakirin, 
dijmin roja pêştir di gundê Berdiyanê 
de gellek hewl da ku bikare tolê hilde, 
lê bi xweşî ve ew yek ji bo wan çê 
nebû. 

Lewra dijmin îro hêzên xwe li 
bajêrên Urmiye, Selmas, Kela Xoyê û 
... bi hemû çek û cebilxaneyên mişe û 
qurs ên xwe ji bo gundê Ceterê anî 
bûn, heta bikarin îro hemû 
parêzvanên Kurdistanê ku ewa sê roj 
û sê şev e bêwestan şer dikin yan 
bigirin yan bikujin û ji nav bibin. 
Dijminan gellek caran bi wan xewn û 
xeyalan pîlan danîne û êrîş kirine ser 
şervanên azadîxwaz ên Kurdistanê di 
nava refên PDKÎ de, lê herdem serê 
wan li ber û kevirên hişk ên çiyayên 


serbilind yên Kurdistanê ketiye. Divê 
ewa baş fêm kiriban, ku mêrxasên 
demokrat di roja qewimandinê de 
birsîtî û tênîbûn, sir û seqem, 
dorpêçkirin û çek û cebilxaneya zaf, li 
hember bîr û bawer xwe de tiştekî 
pirr mezin nabînin, lewra her wextê 
ku Pêşmergan xwastibin bi hêz û 
îmkanên kêm karîne ser hêzên zaf û 
çek û sîlahên bê rade yên dijmin de 
serkevin û çendîn beraberê xwe li 
wan bikujin û çek û sîlahan bi dest 
bixin. 

Gundê Ceterê di bin topbarana 
tund û bê rehmane ya dagirkerên 
dilreq de dihate dorpêçkirin, hêzên 
dijmin jî xwe li gund û çeperên 
Pêşmergên azadîxwaz nêzîk kirin û 
topxana dijmin nava gund jî bi top û 
katyûşayabaran dikir, niha dîsa bêhna 
barût û xwînê hemû ciyê Ceterê 
girtiye, esmanê gund li ber dûkela top 
û katyûşabarana dijmin wek evrekî 
reş girtibû, derdorên gund hemû li 
befra zaf stûr hatibû girtin, lê piştî 
demekê ji ber agirê topxana dijmin 
reş û belek bû. 

Di nava gund de, dengê girî, qîjeqîj 
û lorîna zarok û hawara dayik û 
bavên zarokên sivîl û bêguneh dihat 
ku gazî Xwedayê xwe dikirin û 
digotin: "Xwedê çi ji destê me 
nayê, tu bi xwe rehm û 
dilovaniyekê bi me bike û van 
kafira ku zarokê me dikujn, 
nabûd bike". Ji aliyê din, dengê 
ofên û nalîna birîndaran dihat ku li ser 
berfê ketibûn û xwîna wan ya sor 
digel sipiyahiya berfê têkel bibû, ku 
mirov baş li wan neqş û nîgarê ku bi 
xwîna wan şehîd û birîndaran ser 
berfê hatibû xemilandin û mirov 
dizanî ku çawa û bo kîderê çûye yan 
jî hatiye birin. 

Ji ber topbarana xurt a dijmin, 
çendîn şehîd û birîndarên me di nava 
gund de çêbûne, ji ber wê topbaranê 
dikarim bêjim ew rêxistin û arayêşa 
eskerî ku ji aliyên fermanderên eskerî 
ve hatibû kirin, têk çobû û mirov 
dikarî ne rêkûpêkiyê bibîne, ji ber vê 
çendê carê hêzên dijmin hinde 
nehatibûne nêzîk ku Pêşmerge bi 
çekên sivik bi wan re şer bikin, tenê 
dijmin ji dûr ve bi çekên qurs gund û 
çeperên Pêşmergan bidin ber êrîşê û 
dişewitandin. 

Dûmahîk heye... 



Doma rûpela 3 

îro Komara Îslamî, hem ji bo gelên îranê û hem ji cîhana hevdem re astengî 
û belaya herî mezin e. Lewma ji bo ewlekarî û asayişê gelên îranê û civaka 
cîhanî guhertina sîstema Komara Îslamî mercê herî bingehî ye. Lê guhertina 
rêjîmê bi îmkana opozîsiyonek ji hev belav û dûr ji xelkê ne mumkîne. 
Hevbendiyek siyasî li derveyî îranê bi riya pêwendiyên xurt bi tevgerên hundirî 
welat re dikare zemînê ji bo guhertina rêjîmê xweş bike. Ji bo hevpeymaniyek 
bi vî şeklî, berî her tiştî pêwîst e rêbaz û metodên ku rêjîm bi wan dijî, bên 
guhertin. Bi awayekê ku daxwaza avakirin û jiyandinê bikeve ciyê daxwaz û 
rêbaza ji nav birin û tunekirinê. 


Şiroveya 
Peyvên Siyasî 


Berhevkar: 

Omîd Esxeran 
omid_anbi@yahoo.com 


Cîhana Sêyem 

T êgiha han di dehsalên 1950 û 1960'an ên[ 
Zayînî de berfireh bû û hejmarek ji welatan 
Asiya û Afrîqayê bixwe ve digire ku taze 
gihîştibûn serxwebûnê. Her wiha wan 

welatan jî bixwe ve digire ku di rêza welatên pêşketî 
ên sermayedarî de yan jî yên Komonîstî ne. ên weke 
Çîn, Kureya Bakur, Vîyetnam(her çend ku welatên 
han di rêza welatên Komonîst de ne, lê weke cîhana 
sêyem tên hesibandin). 

Peyvên parvemayî, kêm parvemayî û di halê 
pêşveçûnê de, ji bo welatên han tê bikaranîn. Cîhana 
sêyem piraniya welatên Amerîkaya Latîn, Asiya û 
Afrîqayê bixwe ve digire. Piraniya welatên han 
derbazbûyiyek bindestî û koloniyalîzmê hene ku 
dijberiyê tevî welatên dagirker dikin û rastî pirsgirêka 
xizanî, destkurtî û zêdebûna asta rûniştvanan bûne. 
Hêjayî gotinê ye ku welatên han zêdetirî 2 ji 3 a 
endamên Rêxistina Neteweyên Yekbûyî pêk tînin. 

Di dehsalên 1950 û 1960'an de, bizaveke siyasî û 
navneteweyî bi armanca bidestveanîna nasnameyek 
taybet a siyasî û exlaqî li hember eniya Rojhilat û 
Rojava, di welatên han de dest pê kir ku rêberên bi 
nav û deng ên wan pêk hatibûn ji: Cewahir Leel 
Nehro li Hindistanê, Cemal Ebdulnasir li Misrê, 
Sokarno li Endonziyayê û Marşal Tîto li 
Yoguslaviyaya berê. 

Konferansên Bandog û Belgradê jî ji bo gihîştin bi 
armanca han pêk hatin û heta hin kesan hêvî û 
çavnihêriya vê çendê dikirin ku eniya sêyem yan jî 
hêza sêyem li hember her du eniyên Rojhilat û 
Rojavayê de serî hil bide. Lê lawazî û qelsiya 
bingehên aborî û kirîza siyasî a hundirîn ya welatên 
han, rê neda ku armanca han pêk were ku di encam 
de her yek ber bi aliyê hêzeke mezin ve hate 
kişandin. Her çend ku hejmarek ji welatên bêalî her li 
ser siyaseta bêalîbûna xwe berdewam bûn, lê di warê 
îdeolojî, siyasî û aborî de pêwendiya wan tevî her yek 
ji wan du eniyan her mabû û piştî hiloşîna Yekîtiya 
Soviyetî û hatine rojeva sîstema nû a cîhanî û sîstema 
take enî, eniyên han jî rastî jinavçûnê hatin. Di van 
demên dawiyê de jî, hin nivîskarên Rojavayî 
parvekirinek nû anîne rojevê û welatên di halê 
pêşveçûnê de ku xwediyê heyînek xwezayî a zaf in, 
wek cîhana çarem binav dikin. Bo mînak em dikakrin 
îşarê bi welatên xwedî petrol ên Rojhilata Navîn bikin. 
Çîniyan bi pesendkirina teoriya sê cîhanî, naverok, 
wate û reng û rûçikek nû dane peyva han. Li gor 
nêrîna wan cîhana sêyem her ew cîhana şoreşvan û 
dijî împeryalîst e ku li hember her du eniyên 
Împeryalîzm û Sosyal Împeryalîzmê de radiweste. Lê 
Komonîstan tenê bawerî bi du eniyên Împeryalîzm û 
Sermayedarî û Sosyalîzm û dijî Împeryalîstî hene. 

Çavkanî: (Ferhengî Ramiyarî Nîga) Azad 
Weledbegî 

(Danêşnamêyê Siyasî) "Politicial Dictionary" 
Daryûş Aşorî 

Akinciyên Parêzgeha Azerbaycana Rojava Hêj Dibin 
Goriyê Teqîna Mayînan 

Rapor: Agirî 



M ayîn dujminek nivistî û veşartî 
ne ku tu demekê aştî û 
tenahiyê bi xwe re bi diyarî 

naîn. Ev neyarên veşartî di deverên 
sersînor ên Kurdistana îranê de hêj 
goriyên distînin. 

Li gor rapora nûçegihanê FARS'ê, 
teqîna mayînan û dafikên taqînê yên bi 
cih mayî ji serdemê şerê îran û îraqê, 
yek ji wan bûyeran tên hesêb ku 
serbarê derbazbûna 20 salan bi ser wî 
şerî, hêj nîştecihên deverên sersînor 
tevî xeterên wan berbirû ne. 

Di parêzgeha Azrebaycana Rojava de 
salane dehan kes seba teqîna mayînan 
di deverên ser tixûb canê xwe ji dest 
didin yan birîndar dibin. 

Ew herêmên sersînor ên ku di 
heyamê şerê îran û îraqê de û herwiha 
şerê rejîma Îslamî tevî bizava 
azadîxwazane a Kurdistanê hatine 
mayînrêjkirin, hêj nehatine paqijkirin. 

Pêka rapora nûçegihaniya FARS'ê, li 
bajarê Urmiyê, serhejmariyên ne fermî 
vê rastiyê derdixe holê ku di parêzgeha 
Azerbaycana Rojava de bi qasî 910 
hezar hektar erd hatiye mayînrêjkirin. 
Kûrahiya ew deverên ku hêj di vê 
parêzgeha kurdistanê de ji mayînan 
nehatine paqijkirin, 10 kîlomer e ku 
herêmên Serdeşt, Pîranşar û Selmasê 
bi xwe ve digire. 

Nûnerê bajarên Serdeşt û Pîranşarê 
di Parlemana Komara îslamê a îranê 
de derheq hewlên rejîma îranê bona 
paqijkirin ew deverên ku hatine 
mayînrêjkirin got: "Hatiye ragihandin 



ku di bajarên Pîranşar û Serdeştê de 
beşek berçav ji zeviyan ji mayînan 
hatine paqijkirin, lê hêj di ser sînoran 
de mayîn hene. Em nikarin bibjên ku 
niha zeviyên paqijkirî jî sedî sed bê 
xeter in, çimku seba xwarin û 
kirrandina erdê û sedemên xwezeyî û 
herwiha barîna berf û baranê, mayîn di 
cihê xwe de nemane û cihê wan 
guheriye." 

Wî herwiha got: Niha di bajarên 
Pîranşar û Serdeştê de bi qasî 15 heya 
20 binkeyên leşkerî hene ku cihwarê 
wan ji mayînan nehatine paqijkirin. 

Xincî vê yekê jî hêzên Leşkerî û 
Sipaha Pasdaran a rejîma Komara 
Îslamî jî di çarçoveya projeya daxistina 
sînoran de dest bi çandina mayînan di 
deverên sersînor ên Parêzgeha 
Azerbaycana Rojava de kirine. 

Gelaleya han li jêr navê pêşîgirtin ji 
qaçaxa alav û tiştan tê birêvebirin. Lê 
di rastî de ev gelale bona 
kontorolkirina gişt hatin û çûnên hêz û 
aliyên dijberên rejîm û kasibkarên ser 
sênorê û xelkê sivîl tê meşandin. 

Diyare hêj serhejmariyek hûr û 
bawerpêkirî ji hejmara kuştî û 
birîndarên bûyerên teqîna mayînan di 
herêmên ser sînor ên Azerbaycana 
Rojava de tune, lê cîgirê operasiyona 
hêzên Întîzamî ên Azerbaycana Rojava 
di vê derbarê de tevî nûçegihanê 
FARS'ê, ragihand: Di 10 mehên borî de 
23 heb mayîn û alavên teqînê di 
gundên ser tixûbê Başûrê Kurdistanê 
teqîne ku bûye sebebê kuştin 7 kesan 
û birîndarbûna 28 kesên din. 

Di sala derbazbûyî de anku di sala 
2008'an de jî 36 heb mayîn teqîne ku 


bû sebebê birîndarbûna 50 kesan û 
kuştina 5 kesan. 

Ji aliyekî din ve seba dûrbûna 
navenda tendurustî û bijîşkî ji deverên 
ser sînor hinek caran kesên 
birîndarbûyî seba nebûna çavdêriya 
destpêkîn a bijîşkî û dûrbûn ji 
navendên han jiyana xwe ji dest didin. 

Herwiha pirogramên hînkirinê bona 
jordebirina asta têgîştina xelkê û 
agahdarkirin wan ji xeterên mayînan di 
astek nizim de ye. 

Her di vê derheqê de zaf caran zarok 
seba bê haybûn ji xeterên mayînan 
dibin gorî û canê xwe ji dest didin. 

Li gor gotina serpereştê "Bêhzîstiya" 
bajarê Pîranşarê, di heyamê 9 mehên 
derbazbûyî de, li Pîranşarê 29 kes seba 
teqîna mayînan hatine kuştin yan 
birîndar bûne ku di nava wan de 16 
kes zarok û nûciwan û 13 kesên din jî 
temen jor bûne. Di nava wan 29 kesan 
de, 4 kesan jiyana xwe ji dest dane û 
12 kes jî kêmendam û siqet bûne. 

Di her çar Parêzgehên Kurdistana 
îranê de ( îlam, Kirmaşan, Kurdistan, 
Azerbaycana Rojava) û herwiha 
Parêzgeha Xûzistanê de, 16 milyon jieb 
mayîn û alavên bi cih mayî ji şerê îran 
û îraqê û şerê rejîma îranê tevî xelkê 
Kurdistanê hene. 

Komara Îslamî a îranê ne tenê 
amade nebûye ku peymannameya 
navnetewî a xebat li dijî mayînan û 
qedexekirina bikaranîna mayînan îmza 
bike, belku bi hêcetîn cur bi cur hêj di 
herêmên sersînor ên Kurdistana îranê 
de mayînan diçîne. 








Agirî 

Ednan Hesenpûr, Girtiyê Siyasî Yê Herî Bêparkirî Li 


Rapor: Agirî- Beşa civakî 

E dnan Hesenpûr, rojnamevanê 
girtî yê Kurd ku ji aliyê Dadgeha 
Şoreşa Îslamî ya bajarê 

Merîwanê ve biryara îdamê bi ser de hate 
sepandin, girtiyê Kurd yê herî bêpar li 
parêzgeha Kurdistanê ye. Li gora ew 
nûçeyên ku ji girtîgeha navendî a bajarê 
Sine û xizm û kesên nêzîk ên wî çalak û 
rojnamevanê girtî ketine dest, Ednan di 
du salên derbazbûyî de nemaze piştî 
derçûna biryara daliqandinê, bi tometa 
dijberîkirin bi Xwedê re, heta niha 
rûbirûyê zext û givaş û astengên berfireh 
bûye. Li gora van nûçeyane, Hesenpûr tu 
demekê di girtîgehê de mafê bikaranîna 
telefonê bi armanca têkilî tevî malbata 
xwe nebûye ku eva jî binpêkirina eşkere 
a mafê zîndaniyan e. 
Her wiha berevajî hemû girtiyên din, 
hevdîtinên Ednan bi malbata wî re bi 
awayê kabînî ye û her carê bona van 
cure hevdîtinane jî komek asteng û 
pirsgirêk ji bo malbata Hesenpûr tên 
çêkirin. 

Kesên nêzîk ên vî rojnamevanê girtî 
ragihandine ku bi sedema 
destpêranegihîştina Ednan bo telefonê, 
dayîka nexweş û kal a wî, hemû carê bi 
merema agahdarbûn li rewşa kurê xwe, 
neçar e rêya Merîwan- Sine bibirre ku 
eva jî yê bûye sedema zexta ruhî û 
cendekî bo ser Ednan û malbata wî. Berê 
jî kanalên ragihandinê belav kiribûn ku 
zext û givaş bo ser Ednan Hesenpûr û 
bêparkirina wî ji mafên herî destpêkî ên 
her girtiyekê weke têkiliya telefonî 
berdewam e. 


Parêzgeha Kurdistanê 



Ednan sala borî, bona nîşandana 
nerazîbûnê li hember cezayê îdamê û 
riftar û serederîkirina xirab û neteba tevî 
qanûna dadweriyê bêtirî 50 rojan gireva 
birçîbûnê lidar xist. 

Her wiha heyamekê berî niha komek ji 
girtiyên siyasî û Ednan Hesenpûr jî weke 
yek ji wan, di nameyekê de ji bo Şahrûdî, 
Serokê Dezgeha Dadweriyê li îranê ku di 
ragihandinan de jî hate belavkirin, 
serbarê destnîşankirina rewşa navendên 
dadweriyê û girtiyên siyasî, bi xurtî liv û 
riftara bi wan re û binpêkirina mafên wan 
di qonaxên lêpirsîn, dadgehî û ragirtina 
demkî de rexne kiribû û daxwaza 
pêdeçûna micid û bilez di vê derbarê de 
kiribûn. 

Hesenpûr ku zêdetirî 2 salan e hatiye 
girtin, havîna sala borî ji aliyê Taya 17 a 
Dadgeha Şoreşa Îslamî li bajarê 
Merîwanê bi tawana dijberîkirin tevî 
Xwedê, cezayê daliqandinê bi ser de hate 
sepandin û ev biryare jî piştre ji aliyê 
Dadgeha Bilind a Komara Îslamî ve hate 


erêkirin û pejirandin. 

Parêzerên Ednan ev biryare bi ne şerîî û 
berevajî qanûna cezakirinê li Îslamî û di 
dezgehên Dadweriya îranê de pênase 
kirin û ji bo vê meremê jî nerazîbûna xwe 
dan xuyakirin. 

Mihemedsalih Nîkbext yek ji parêzerên 
Hesenpûr, payîza îsal di hevpeyvînekê de 
tevî Ajansan, nûçeya hiloşandina cezayê 
îdamkirina Ednan Hesenpûr ragihand. 

Piştî belavbûna nûçeya betalbûna vê 
biryarê, Ednan du carên din di 16'ê 
Xermananê û ll'ê Rêbendana îsal de 
hatiye dadgehîkirin ku heya niha encam 
û biryara dadgehê ne rohn e. 
Sepandina cezayê îdamkirinê bi ser vî 
rojnamevanê Kurd, hevdem bû tevî 
derçûna cezayê daliqandina Hîwa 
Botîmar, çalakê sivîl yê Kurd, nigeraniyek 
zaf derxist holê û hejmareke zaf rêxistin 
û kesayetiyên cîhanî û herêmî ev biryar 
mehkûm kirin û daxwaza serbestberdana 
bê şert û merc a wan kirin. Hêjayî gotinê 
ye ku ev rojnamevanê Kurd ku endamê 
Desteya Nivîskarên duheftînameya ragirtî 
ya ASO li parêzgeha Kurdistanê bû, tevî 
hejmarek ji kovar (ç belavokên Kurdî û 
Farsî li Kurdistanê û îranê hevkarî dikir û 
yek ji çalakên çandî yên wê parêzgehê 
bû. 

Her wiha di heyamê du salên 
derbazbûyî de, sê xelatên cîhanî, weke 
Xelata Azadiya Çapemeniya 2007 a 
îtaliyayê a taybet bi nûçegihanên biyanî, 
Xelata Nûçegihanên Bêsînor, Taya Swêd 
û Xelata Rêxistina Pena Herêmî a Bask li 
îspanya a sala 2008'an, bi Ednan 
Hesenpûr bêy amadebûna wî pê re hate 
dayîn. 


Kargeheke Hînkariyê Derheq Tundûtûjî Li Dijî Jinan 

Li Bajarê Sine Birêve Çû 


L i gor nûçeya malpera "Guhartin 
ji bo Wekheviyê", roja 
14.02.2009'an, bi armanca 

nasîna tundûjî û curên wê, guhartina 
bîr û hizran û rêçareyên berbirûbûn 
tevî tundûtûjiyê, kargeheke hînkariyê li 
bajarê Sine birêve çû. 

Kargeha han bi hevkariya du 
endamên Kampayna Yek Milyon 
îmzayan a bajarên Tehran û Sine, bi 
beşdariya 32 kesên din û bo heyamê 5 
demjimêran birêve çû. 

Di kargeha han de, komek jinên çalak 
ên Sine, yên ku tevî tundûtûjiyê 
berbirû bibûn û jinên ku daxwazkerê 
perwerde û alîkariya jinan bûn, her 
wiha Pervîn Zebîhî û Feraset Nasirî ji 
Merîwanê, Sureya Pûrpeşengî li Seqizê 
û Gulale Behramî li Kirmaşanê, beşdar 



bûn. 

Di beşeke din ya wê kargeha hînkirinê 
de, pênaseya tundûtûjiyê û curên wê, 
tundûtûjiya malbatî, sedemên 

xweragiriya jinan, ducarebûna 

tundûtûjiyê, tundûtûjiya cendekî ku 
yek ji curên herî zaf ên tundûtûjiyê 


ne, tundûtûjiya aborî û hundirî û di 
encam de, rêçareyên berbirûbûn tevî 
tundûtûjiya malbatî, ketin berbas. 

Her wiha fenomenên 3 telaqe, şîrbiha, 
jin bi jinî(berdêlî), sinetkirina jinan û 
her wiha tundûtûjiyên ku di Kurdistanê 
de gellek zaf in, weke kuştinên namûsî 
û xweşewitandina jinan, ketin berbas. 
Di beşa dawiyê de, tundûtûjiyên yasayî 
û rêçareyên berbirûbûn tevî wan, ketin 
berbas. 

Ji ber ku beşeke zaf ji tundûtûjiyên 
malbatî li ser bingeha tundûtûjiya 
qanûnî ên ne wekhev in. 

Kargeha han azmûneke nû û bimifah 
bû ji bo jinan û bi taybetî jinên Sine ku 
beşdarên çalak ên wê çalakiya hînbûnê 
bûn. 






Agirî 

B i guherîna rewşa pergala cîhanê 
ya nû re ramyariya gerdûnê dikeve 
kirasekî din û rewşa cîhanê dirûvekî 
nû digire. 

Dixuye ku ji îro bi şûn de, dê ji dêvla şer û 
pevçûnên aborî, bîrdozî û ramyarî, 
têkoşînên çandî û zanyarî rû bidin û 
welatên dinê bidin bin bandora xwe. Her 
çend ku ev yek wekî bayekî hênik bête dîtin 
û pêşî li xweşiya mirovan biçe jî berê vê 
çûyinê ne li xêrê ye. 

Çimkî ev yek jî bi destê desthilatdariya dinê 
pêk tê û mirovahî bê hemdê xwe arasteyî 
tengaviyên nû dibe. Jixwe ne pêkan e ku 
neyar û neqencên dinê rabin ji bo 
mirovatiyê tiştekî xêrdar û sûdewar bikin. 
îro, desthilatdariya dinê ji ber alavên şer ên 
kujende û teknolojîk - ên ku qira wan jî 
tîne- dixwazin heta demekê, şerê germ 
bidin rawestandin. Ne ji bo xatirê 
mirovahiyê, wekî her car ji bo sûd û 
berjewendiyên xwe, ji dêvla şerê germ, 
şerê sar ango çanda imperyalîst didin 
destpêkirin. îcar divê baş bê zanîn ku şerê 
sar her gav ji şerê germ tirsnaktir, 
xeternaktir û dijwartir e. Çimkî cîhana 
gelan û welatê dinê her car di dema şerê 
sar de tê/hatiye dabeşkirin, parçekirin û 
parvekirin. Dîrok şanî me dide ku şerê 
cîhanê yê yekemîn û duyemîn piştî şerê sar 
dest pê kiriye û peyre jî cîhan ji aliyê çend 
hêzên serdest û mêtinger ve hatiye 
parvekirin û talankirin. îro mebest û 
armanca serdest û mêtingerên dinê, 
parçekirin û parvekirina gelan û welatê wan 
e. Her çend ku reng, dirûv, nav û nîjada 
împeryalîstan bête guhartin jî kar û kirinên 
wan tucar nayên guhartin. 

Sedest û zoranên dinê, baş dizanin ku îro bi 
alavên şer û lêdanên bêteşe tu kes nikare 
bigihîje armanca xwe. Ji bo wê ye ku ew jî 
bi pey konevaniyên nû ketine. Tiryak û 
nexweşiyên nû dadihênin. 

Û dîsa wekî her car êş û nexeşiyên nû yên 
bê êş û jan raselitî ser serê mirovahiyê 
dikin û tevê mêjiyê mirovatiyê bi van tiryak 
û nexweşiyên bezmdar pûç dikin û 
ditevizînin. Yanî desthilatdariya dinê îro 
hewcetiyê bi şerê germ nabîne. 

Çimkî baş dizane ku komkomîkirina mirovan 
a bi çand û şaristaniyên nû, her gav ji 
ramyariyên aborî, leşekerî û bîrdozî asantir 
û watedartir e. Gava ku behsa şaristaniyê 
tê kirin, pêşî çand û dîroka kevnar û 
şaristaniya gelan tê bîra mirov. Şaristanî, 
hebûneke çandî û mirovî ye. 

Gund û bajar, nîjad û ol, civak û 
neteweyên dîrokî hemû pûxteyên 
şaristaniyê ne. Veguhêztina şaristaniyên 
kevnar, girêdayî rabirdûya ^ çanda 
mirovahiyê dirûvên nû digire. îro her 


berhemeke dîrokî, nîjad û civakeke kevnar 
bi bîra mirov dixe. 

Bêguman ev yek di dahatûya mirovahiyê 
de jî roleke pirr girîng û dîyarker dileyîze. 
Hebûna civak û nîjadên dîrokî, girêdayî 
şaristaniyên kevnar e. Şaristaniya hemdem 
a îroyîn li ser riknê çanda şaristaniyên 
kevnar û qedîm ava bûye. Alavên 
têknolojiyê û geşepêdaniya zanyariyên 
civakî, hem pevkelijandina çanda kevnar û 
nûjen û hem jî şaristaniya hevpar û 
hemdem a îroyîn pêk aniye. Bi kurtayî 
şaristaniya îroyîn, bi pevkelijandina şeş-heft 
şaristaniyên cîhanê yên kevnar û nûjen re 
li nasnaveke nû dadigere. Ev şaristaniyên 
kevnar û nûjen hin jê ev in: Şaristaniya 
Rojava, Şaristaniya Japonî, Şaristaniya 
Hindê, Şaristaniya îslamê, Şaristaniya 
Slavan, Şaristaniya Amerîkaya Latîn, 
Şaristaniya Misrê, Şaristaniya 

Mezopotmayayê û Şaristaniya Afrîqayê. 
Dibe ku di pêşerojê de jî têkoşîna navbera 
van şaristaniyan bidome. Belê heke bi vî 
awayî bidome, dê cîhana hemdem û 
mirovahiya navser bi lêkdana navbera van 
şaristaniyan re li şaristaniyeke nû ya hevpar 
bihesile. Ango wê şaristaniyên kevnar jî 
nikaribin taybetî û reseniyên xwe yên 
dîrokî biparêzin. 

Cudayetiya navbera şaristaniyên dinê, tenê 
ne rastîniyeke dîrokî; her wiha rastînîyeke 
bingehîn e jî. 

Çimkî şaristaniyên dinê ji aliyê erdnîgarî, 
dîrok, ziman, ol, çand û kevneşopiyan de, 
her gav ji hev û din vediqetin. Lê belê 
cudayetiya navbera şaristaniyan bi van 
tiştan jî naqede, wekî din jî, ji ber bawerî, 
feraset û nêzîktêdayinên xwecihî jî ji hev 
cihê dibin. 

Bo nimûne: Mirov dikare ji pêwendiya 
navbera Xudan û evd, kom û takekes, 
hemwelatî û dûgel, mêr û jin, dê û bav û 
zarok û hwd jî cudayetiya navbera 
şaristaniyan bibîne û ji hev derxîne. 

Ev cudayetî, ne cudayetiyên îro ne; ta ji 
kûrahiya dîroka kevnar nisilîne û heta vê 
rojê xwe parastine. 

Ne pêkan e ku di demeke kin de ji holê 
rabin an winda bibin û bimehin. Dê hin bi 
hin û hêdî hêdî bimehin. 

An dê li şaristaniyeke nû dagerin an jî dê 
xwe bi xwe ji holê rabin. 

Divê şaristaniyên kevn û nû li sentezeke 
erênî dagerin û her şaristanî wekî robareke 
jînê biherike ser deryaya aştî, azadî û 
mirovahiya cîhanê. Ger ku cîhan û gerdûn 
geşedaniyên xwe yên xwezayî bidest bixin 
dê kemilîn, stewîn û geşepêdaniyên 
gerdunîjî bibin para mirovahiyê. 


Kaniya He/bestan 


Xewn 



Berî ez rakevim 
Min xewn didîtin 
Ku ez radiketim 
Xewnê min di 
Golên bê av de 
Xwe hînê 
Avjenî dikirin. 

Min ji xwe dipirsî 
Ez xewnan dibînim 
An ....nizanim. 

Lê dibêjim ger 
Xewnê min şaş 
Nebûna, minê 
Zanibiya. 

Lê carne bi rastî 
Min xewn didîtin 
Lê min newêribû 
tazî bikirana. 

Ji ber li Welatê me 
Xewn bi zimanê 
Kurdî qedexe bûn. 
Rexne jî kufrî bûn, 
û ez ezîyê jî cî ji 
navê xwedan re 
nehîştibû... 











Hejmar 106, 28’ê Şibata 2009 


ÇAND U HUNER 


Agirî 


Di 21’ê Şibatê, Roja Navneteweyî Ya Zimanê Zikmakî De 

Lênihêrînek Bi Ser Rewşa Zimanê Kurdî Di îranê De 


Agirî 


Z iman pênaseya herî sereke a 
neteweyî ye. Kultûr, çand, deb û 
edetên neteweyekê di zimanê wî 

de reng vedidin. Man û pêşveçûna her 
gelekê dijnan û xurtbûna zimanê wî de 
ye. Di îrana pirrnetewe de, zimanê 
neteweya serdest, zimanê fermî ye. 
Desthilatdarên şovenîst ên îranê bona 
jinavbirin û tevlihevkirina nasnameya 
neteweyên Kurd, Belûç, Ereb, Turk, 
Turkemen û wd.... rêya tunekirin û aloz û 
têkûpêkdana zimanên van gelane girtine 
pêşberî xwe. Roja 21'ê Şibatê (3'ê 
Reşemeyê), ji aliyê Rêxistina Neteweyên 
Yekbûyî ve weke Roja Navneteweyî a 
Zimanê Zikmakî hatiye binavkirin. Ji sala 
2000'an şûnde, "UNESCO"yê, ew roje 
pîroz kiriye, heta ku bi vî awayî pêşgîriyê 
ji nîva zimanên cîhanê bike ku ber bi 
navçûn û tunebûnê ve diçin. 

Niha ji nêzîk 7000 zimanên zindî ên 
cîhanê, nîviya wan tevî xetera jinavçûnê 
berbirû ne. Çawaniya serederîkirina siyasî 
a hikûmetan bi kêmneteweyan re, yek ji 
sedemên girîng yên vê tirs û xeterê ne. 
Hêj xwendin bi zimanê Kurdî di dibistan û 
navendên xwendin û perwerdehî ên îran, 
Turkiye û Sûriyê de qedexe ye. Rêxistina 
Neteweyên Yekbûyî di vê derheqê de 
daxwaz ji dewletan kiriye ku mafê 
neteweyên niştecih ên welatên xwe ji bo 
xwendin û perwerdehiya bi zimanê 
zikmakî yê wan bi fermî nas bikin û 
derfetê ji bo xwendin bi zimanê gelan di 
sîstema fêrkirina welatên xwe de pêk 
bînin. Di esla 15 ya Qanûna Bingehîn ya 
Komara Îslamî a îranê de hatiye: " 
mifahwergirtin ji zimanê xwecih û fermî 
di çapemenî û ragihandinên giştî û 
xwendin bi wêjeya wan li xwendingehan, 
di kêleka zimanê Farsî de, azad û serbest 
e." 


Heya niha Komara Islamî a Iranê ev 
esla bi tevahî birêve nebiriye. Xwendin bi 
zimanê neteweyên bindest di 
xwendingehan de her weke berê qedexe 
ye. Her çiqas kêmaniyên neteweyî, 
kovar, rojname û pirtûkan bi zimanê xwe 
çap û belav dikin, lê kovar û belavok her 
dem di bin tîxa sansorê û gefxwarinên 
ragirtin û daxistinê de ne. 
Ew weşanane divêt di çarçoveya 
siyasetên desthilatdariya şovenîstî ya 
Komara Îslamî de kar bikin û nabe maf û 
daxwaziyên siyasî û neteweyî ên gelên 
bindest bînin berbas. Her wiha, Komara 
Îslamî di radyo û televîzyona dewletî 
de bi zimanê neteweyên bindest 
bernameyan belav dikin. Ew bernamane 
ji bo propagandakirina îdeolojî û 
siyasetên rejîmê di nava kêmaniyên 
netewî de tên meşandin. Di wan 
bernameyan de, ziman û çanda 
neteweyên bindest tê tevlihevkirin heya ji 
vê rêyê ve zimanê wan weke zimanek jar 
û lawaz û zimanê Farsî bi zimanek xurt û 
zal bê nîşandin. 

Pirraniya kesayetiyên siyasî, çandî û 
wêjeyî ên neteweya Fars li ser vê 
baweriyê ne ku gelên bindest ên îranê 
divêt ji mafê xwendin û perwerdehî bi 
zimanê xwe bên bêparkirin, heta 
berlêgirtin ji pêşdeçûn û xurtbûna 
nasnameya^ neteweyî a kêmaniyên 
neteweyî bihê kirin. 

Xurtbûna nasnameya neteweyî dibe 
sedema jordeçûna daxwaziyên 
neteweyên bindest û hatne rojeva 
daxwaziya mafê diyarîkirina çarenivîsê. 
Neteweya serdest vê rewşê weke xeterek 
bo ser yekparçeyiya welat dizane û bona 
berlêgirtin ji vê yekê, rêya serkut û 
helandina ziman û çanda gelên bindest 
yê girtiye pêşberî xwe. Di hember de, 
neteweyên bindest dabînbûna mafên 
neteweyî ên weke: xwendin û nivîsîn bi 

zimanê zikmakî, rêvebirina kar û barên 
"ş\yas\ û aborî ên herêmên xwe ji aliyê 
wan bi xwe bi take rê û zamin û 
garantiya parastina yekparçeyî û 
pêşketina welat dizanin. Li gor Haydger, 
fîlesofê Almanî, "mirov di xaniyê ziman 
de dirame û difikire û zimanê zikmakî 
tenê ne zimanê pêwendîgirtinê ye". 
Zimanê zikmakî xaniyê bîr, hizr û îdeolojî 
û sedemê herî sereke yê nasnameya her 
neteweyekê ye. Jinavbirin û tunekirina 
zimanê neteweyekê, ji holêrakirina çand, 
kultûr û hizr û ramana wî gelî ye. Bona 
pêşîgirtin ji vê yekê û jarbûna pirrengiya 
zimanî û çandî, Rêxistina Neteweyên 
Yekbûyî sala 2008'an, weke "Sala Ghanî 
ya Zimanan" binav kir. Her wiha 
Rêxistina Neteweyên Yekbûyî hemû 
salekê di roja 21'ê Şibatê de, çalakiyên 
cur bi cur di pirraniya welatên cîhanê de 
bona rêzgirtin ji pirrengiya zimanî û çandî 
li dar dixe û vê roja cîhanî pîroz dike. 


Li Bajarê Sine, Roja Cîhanî A Zimanê 
Zikmakî Hate Pîrozkirin 

N 


avenda Nûçeyan a PDKI da 
zanîn ku roja duşem, 
23.02.2009'an, bi hinceta Roja 

Cîhanî a Zimanê Zikmakî, rê û resmek 
hêja û berfireh di bin navê "Roja Cîhanî 
a Zimanê Zikmakî"de, ji aliyê 
Rêxistinên Hevraz, Bêhbehan û Şaho, 
di pirtûkxaneya giştî a bajarê Sine de 
bi beşdariya komek ji akinciyên taxê 
Ferec li bajarê Sine û hejmarek ji 
rêxistinên sivîl ên parêzgeha 
Kurdistanê hate lidarxistin. 

Di rê û resma han de, serbarê 


berevanî ji mafê xwendinê bi zimanê 
zikmakî, çanda Kurdî jî kete ber 
lêkolînê û di vê derheqê de beşdaran 
bîr û hizr bi hev re guhartin. 

Her wiha di rê û resma Roja Cîhanî a 
Zimanê Zikmakî de, Selîm Kerîmî, Omîd 
Moînî, berpirsê Rêxistina Hevraz, 
Filoriya Mihemedpûr û her wiha Şoreş 
Tehmasibî, çalakê sivîl, li ser zimanê 
zikmakî axivîn. 

Di dawiya rê û resmê de, bi 25 kes ji 
xwendekarên kilasa fêrbûna Kurdî re, 
dawîname û destegul hatin pêşkêşkirin 
û her wiha rêz ji îqbal Weysî, Wîda 



Dîmenek ji beşdarên şahiya pîrozkirina 
Roja Cîhanî a Zimanê Zikmakî li bajarê 
Sine. 

Ozeyrî û Şehîn Zendî, mamostayên 
zimanê Kurdî hate girtin. 
















Agirî 

Stêrkeke din ji esmanê me rijiya 
(Bêbuhar) 


Besam Mistefa 


H 


elbesta kurdî li Rojavayê Kurdistanê - nemaze 
ya kilasîk û bi kêş- bi çend navên sereke 
dihête naskirin. Her çi seyda Cegerxwîn, wek 


sembola wan tête hejmartinê, lê hin navên din jî ciyê 
xwe di dilê hozandostan de girtine û karibûn 
taybetmendiyeke xwe, ava bikin; wek Tîrêj, Keleş, 
Namî, Nûjen, Bêbuhar û yên din. Lê belê, her demekê 
mirin tê û yekî ji wan ji nav me dibe; stêrkeke din ji 
asmanê me didize û diçe. 

Yê herî dawî ku tevlî karwanê nemirên hozana kurdî 
li Rojava bûn, mamoste Yûsivê Berazî(Bêbuhar) bû ku 
di roja pêncşemê 15.01.2009'an çû ser dilovaniya 
Xwedê û di roja înê 16.01.2009'an de di demjimêr 
11:30 û bi beşdariya komên folklorî û girûp û komîtên 
rewşenbîrî û helbestvan û dengbêj û hunermendên ku 
ji kaniya peyv û awazên mamoste vexwarin û di 
pêşiya wan de hunermend M. Elî Şakir û Mehmûd Ezîz 
Şakir, şêwekar û nivîskar û cemawerekî pir mezin ji 
hemû bajar û gundên Kurdî li Rojavayî welêt bi 
cendekê wî re derketin. 

Yûsivê Berazî kî ye? 

Yûsivê Berazî(Bêbuhar) stûnekê qahîm yê helbesta 
bi kêşe û lîrîkî bû, bi hest û nestên xwe yên bi kelecoş 
kete dilê xelkê xwe de, û bû mîna kaniyeke herikî ku 
dengbêj û stranbêjan peyiv û gotinên wî kirine stran û 
pêşkêşî guhdarên peyva kurdî ya zelal û awazên 
xemgîn û xweş kirin. 

Bêbuhar bi pênûsa xwe, behsa jiyana xwe dike û 
dibêje*:" Ez Yûsif kurê 'Elî' Elîyê Şêxo me, berê cîwarê 
bav û kalên me bajarê Kobanê bû, lê piştî fermana 
Osmaniyan bav û kalên me çûn bakurî bajarê Helebê li 
gundê Tilcircê bi cîwar bûn. Ez di sala 1931'ê de li wî 
gundî ji dayîk bûm, di sala 1947'an de me jê bar kir û 
em li Minbicê bi cîwar bûn. Piştî heft salan, ango di 
sala 1954'ê de em hatin bajarê Serê Kaniyê û ta niha jî 
em lê dijîn. berî ku ez bibim helbestvan, dengê min 
gelekî xweş bû, min li tenbûrê "biziq" dixist û min bi 
heval û dostên xwe re di civatên gelêrî de stran 
digotin. Stranên me wek ku min gotî, di şevbuhêrk û 
civatên gelêrî de bûn. Di wê çaxê de tomarkirin 
tunebû. 

Çîroka min bi helbestê re dûr û dirêj e, berî ku ez 
têkevim warê stranê de, min ji helbestê hez kir, min di 
rêya dan û standinê re jê re kar kir. Min seydayê 
nemir Cegerxwîn nas kir û têkiliyên min pê re xurt 
bûn, dûvre têkiliyên min bi mamosta Reşîdê Kurd re 
çêbûn. Wî jî hişt ez hînî rêzimana kurdî bibim. Mele 
Sîrac û mele Reşîd hebûn, gelekên din jî hebûn, lê 
nayên bîra min. Min di rêya van camêran re gelek 
pirtûk xwendin, mîna Melayê Cizîrî, Ehmedê Xanî, 
pirtûkên li ser pêlawaza, yên li ser dîroka kurdî û 
herweha pirtûkên bi zimanê farisî jî. 

Ji sala 1966-1979 ê de, çi helbesta ku min 
dinivîsand, min ji seydayê Cegerxwîn re dibir daku 
serrast bike... 

-Min gelek helbest dane stranbêjan 

Yê pêşî hunermend Mehmûd Ezîz Şakir bû. Di 
sala 1967' ê de min ew nas kir û min gelek helbest 
tevî awazan dane wî. 

Mîna: 

Hebs û zindan gotin û awaz Bêbuhar 

Perwîn; gotin Rêncberawaz Bêbuhar 

Rabe ji xewê; gotin û awaz Bêbuhar 

Şînbû rîhan; gotin û awaz Bêbuhar 

Eman dilo; gotin û awaz Bêbuhar 

Gulîzar; gotin û awaz Bêbuhar 

Dilê min her bi ahîn e; gotin Bêbuhar û awaz mamosta 


\ 


fK 

Mihemed Elî şakir 

Şêrîn tu cînara min î; gotin Bêbuhar û 
awaz M.M. Elî Şakir 

Mehmûd Ezîz çû êzgeha kurdî li Bexdayê û 
stran li wir tomar kirin. 

Piştre Se'îd Gabarî derket. Hat cem min, 
min helbest danê 
Ew jî ev in: 

Koçê mi bar kir 
Hat xweş buhar 
Bê bext felek 
Di tarî da 

Ew jî çû êzgeha kurdî li Bexdayê û stran 
tomar kirin. 

Min hunermend MihemedŞêxo nas kir, 
min gelek stran dan wî jî. 

Mîna: 

Hebs û zîndan, Ez bûm ferar, Şêrîn tu 
cînara min î, Rabe ji xewê, Yarê şekir, 
Pismamo, Şeva tarî, Dayê (ez jî bi cî bim), 
Dayka dilovan, Eman eman, Çibkim bi can, 
Derdan çi ez dil jar kirim, Koçê mi bar kir, 
Welat welat, 

Gulîzar Eman dilo, Perwîn (gotin: Rêncber- 
awaz:Bêbuhar), Kûba û Vêtnam. 

Hindek stranbêjin dî jî hene min helbest 
tev awazan daye wan wek Zubêr Salih, 

Mistefa Xalid. 

Berhemên çapkirî: 

1. Zindan helbest/1988 

2. Bang hebest /1997 

3. Raperîn helbest /2002 

4. Serxwebûn helbest/200( 

5- Pêşketin- helbest-(weşanên 

Semakurd 2007)" 

Nimûneyek ji Helbesteka Yûsivê 
Berazî (Bêbuhar) 

ÇEWSERÊN ZIRZ 

Hey çewserên zirz û neyar 
Bawer nekin hûn wî tucar 
Hun Kurd dikin wenda bikin 
Wenda nebê wê Kurd tucar 

0 0 0 

Kujtin ji Kurd Kurd namirê 
Goh namirin Kurd namirê 
Serma çiqas bê ser dehil 
Dar hişk bibê reh namirê 
OOO 

Wê bê buhar dar şîn bibê 
Wê dar ji kevn xurt tir bibê 
Darê çemel wê hej vedê 
Wê ber ji darê pir bibê 
0 0 0 

Darê ku nûh ew çandibê 
Avê ji tofan têr bibê 
Ew dar emin bavê cîhan 
Bawer nekin ew hişk bibê 
0 0 0 

Va dar ji Nûh şîn kir xweda 
Darê ji Nûh telhê xwe da 
Zana ji Kurdan pir dibin 
Ba ax ji ser telhan veda 
0 0 0 

înkar Nikarê kes bikê 
Rojê ku ewr wenda bikê 
Wê ewr herê wenda bibê 
Wê roj ji jor rohnî bikê 
0 0 0 

Rojê xweda ew çêkirî 


Her can bi rojê jîn kirî 
Yezdan perest pêşî emin 
Ê roj nimêj ber pêd kirî 
0 0 0 

Mîdî emin ên ser bilind 
Ferman me kir Yûnan û Hind 
Kurdê nevî Nûh ew emin 
Dîrok dizanê ew me rind 
0 0 0 

Em Kurd bi îslamî ketin 
Gêj bûn bi ol em raketin 
Hûn çewserên Kurd par kirin 
Mafê mirov jê dûr ketin 
0 0 0 

îro ji xew rabûne Kurd 
Kurd zanebûn bajar u gund 
Partiyên ji xew Kurd rakirin 
Wê Kurd bigên tiştên bilind 
0 0 0 

Derman yekîtî Kurd hebê 
Kurdan li nav şer çê nebê 
Wê kes nikarî bin bi Kurd 
Wê Kurd bi zor rizgar bibê 
0 0 0 

Herçên ji dûr hatin welat 
Bê zor berra nadin welat 
Herçî gelê rizgar bibê 
Jêra divê ceng û xebat 
0 0 0 

Wê maf tu kes bê xwîn nedê 
Kurd hilnedin tim ser xwedê 
Çewser eger zor lê nebê 
Mafê gelê Kurd wê nedê 
0 0 0 
Her tişt bi zorê çê dibê 
Xandin û zêr jêra dibê 
Bê qirş tucar wê ar nebê 
Agir bi qirşan gur dibê 
0 0 0 

Çewser li dij wê şer nebê 
Aştî wê tucar wê çênebê 
Pê xweş di zanê her mirov 
Tovê nemir wê şîn nebê 
0 0 0 

Şîn û xweşî çerxê dunê 
Dîrok bixwîn rind lê binê 
Her tişt li nav şer çêdibin 
Negrî mirov ew nakenê 
0 0 0 

Min jîn buhartî bêbuhar 
şîret li xortê Kurd şiyar 
Hun guh nedin ên kevin perest 
Ava biwan nabê tu war 
0 0 0 

Çewser nedên gurzê gulan 
Çewser bera wî din gullan 
Çewser tucar der nakevin 
Ewna bi lav lavên melan 
0 0 0 

Malê dunê tev ê we bê 
Warê we ew rizgar nebê 
Herçî welat berdê herê 
Wê ew li wir tim kolebê 
0 0 0 

Warê we Kurdistane ew 
Ê Kurd ne war Almane ew 
Nabê serî ewya terî 
Bê war kesê erzane ew 
0 0 0 

Çax ew ne ê bindest bijî 
Bin dest kesê bê hest dijî 
Rabin welat rizgar bikin 
Kurd jî ji bo serbest bijî 



*Kurtejiyana Bêbuhar ji malpera Tirej.net 
hatiye wergirtin. 

Axavtina Bi Kurdî Ya Ahmed Turk 
Hate Birrîn 



Li Iranê Meytê Kuştiyên Şer Di 
Zanîngehan De Tên Veşartin! 





Axavtina bi Kurdî 
ya Ahmed Turk 
Serokê DTP'ê, di 
civîna koma wê 
partiyê de li 
Parlemanê, nîqaşeke 
germ û gurr ya din 
xiste rojeva siyasî a 
Turkiyê. Di dema ku 




axavtina Ehmed Turk bi zindî ji TRT3 dihat weşandin, bêjera 
televîzyonê weşana zindî rawestand. 

Benda 81'mîn a qanûna partiyên siyasî ji bilî zimanê Turkî, 
bikaranîna zimanekî din qedexe kiriye. Li gora vê qanûnê, divêt 
di Parleman û civînên giştî de tenê bi Turkî bê axavtin. Eva 
nîşaneyeke eşkere ya paradoksekê di kiryar û yasayên dewletê 
de ye. Ji aliyekê televîzyona bi Kurdî tê danîn, ji aliyê din 
yasayên Turikiyê hêj axavtina bi zimanên din qedexe dikin. 

Birrîna weşana televîzyonê li ser axavtina Ehmed Turk û ev 
sansor eşkere ya dewletê, bala medyayên bi nav û deng ên 
cîhanê rakişand û bi tundî dewleta Turkiyê rexne kirin. 


Koma Kamkaran Bajarê Vankoverê Bi 

lVfnzîkn Knrrlî Xpmilanriin 


Di kiryareke din ya ecêb de, rejîma Komara Îslamî a 
îranê, projeyek nû ji bo veşartina termên kuştiyên şerê îran 
û îraqê dest pê kiriye. Di çend zanînghên Tehranê de, 
projeya han ya ecêb hatiye meşandin û bi vî awayî 
zanîngehan dikin goristan. Xwendekar ji ber vê karê 
dewletê bi xurtî nerazî ne. Di encama nerazîbûna roja 23'ê 
Şibata 2009'an a xwendekarên zanîngeha "amir kabir" a 
Tehranê de, pevçûnek tund di navbera xwendekarên nerazî 
û hêzên Besîc û Pasdaran de derket holê û nêzîk 60 
xwendekar birîndar bûn û 70 xwendekar jî hatin girtin. 

Ji bilî danîna binkeya hêzên Besîc ên ser bi Sipaha 
Pasdaran û her wiha hêzên ewlekariyê di zanîngehên îranê 
de, niha meytên kuştiyên şer jî di zanîngeh, cihê zanist û 
fêrbûnê tê veşartin û zanîngehan dikin goristan. 

Hate ragihandin, li bajarên Kurdistanê jî qirar e ku di 
organ û dezgehên dewletî de ew proje bê destpêkirin. 


Hejar Birincî/ Kanada: Roja yekşem, 22'ê Şibata 
2009'an, di hola navendî a bajarê Vankover li Kanadayê de, 
konserek mezin ji bo koma muzîka Kamkaran hate lidarxistin. 
Nêzîk 700 kes beşdarî konserê bûn ku beşek zaf Kurd bûn. 

Konser di du beşên Farsî û Kurdî de çê bû. Di beşa yekem a 
konserê de, koma Kamkaran çend perçe stranên bi zimanê 
Farsî pêşkêş kirin û bala beşdaran bo aliyê xwe rakişandin. 
Piştre koma muzîkvan û hunermendên Kamkar bi reng û 
bêhnek tewaw kurdewarî derketin pêşberî beşdaran û coşek 
germ û bêmînak dan konserê û beşdar û hunerhezên muzîka 
Kurdî matmayî kirin û bi hunera xwe Vankovera Kanadayê 
xemilandin. Pêşwazî û beşdariya germ û berfireh ya Kurdan ji 
koma Kamkaran ew kêfxweş kirin. 


Biryara îdamkirina Hebîbula Letîfî 
Hate Pejirandin 

Rêxistina Çavdêr ya Mafê 
Mirovan li Kurdistanê, roja 
17.02.2009'an, biryara îdamkirina 
Hebîbula Letîfî, çalakê xwendekarî 
û xelkê bajarê Sine, ji aliyê Taya 4 
a Dadgeha Pêdeçûnê a parêzgeha 
Kurdistanê ve hate pejirandin. 

Hebîbula Letîfî di payîza sala borî 
de li bajarê Sine hate girtin. 


Navhatî piştî 8 mehan binçavbûnê, di bervara 10'ê 
Pûşpera îsal de, ji aliyê Dadgeha Şoreş a Sine ve bi 
îdamê hate mehkûmkirin. Hebîbula Letîfî ku nûçeya 
daliqandina wî hatiye belavkirin û ji aliyê malbata wî jî 
hatiye piştrastkirin, di destbisergeha îdareya Ewlekarî a 
Sine de hatiye îşkencekirin. Navhatî bi buxtana 
"Muharibe"(şer tevî Xwedê) bi rêya endametiya yek ji 
partiyên Kurdistanê ên neyarê rejîma Îslamî a îranê 
hatiye tawanbarkirin. 


















